ΓΡΑΠΤΗ ΕΡΩΤΗΣΗ P-3557/00

υποβολή: Wilhelm Piecyk (PSE) προς την Επιτροπή

(9 Νοεμβρίου 2000)

Θέμα: Ναυάγιο του πλοίου Ievoli Sun ρόλος του νηογνώμονα Rina

To βυθισθέν πλοίο μεταφοράς χημικών Ievoli Sun είχε ταξινομηθεί από τον ιταλικό νηογνώμονα Rina ως ικανό προς ναυσιπλοΐα. Πρόκειται για τον ίδιο νηογνώμονα, ο οποίος ήδη τον Δεκέμβριο του 1999 είχε εξετάσει το δεξαμενόπλοιο Erika το οποίο βυθίστηκε και δεν αντελήφθη την προφανή κακή κατάσταση αυτού του πλοίου.

Ερωτώ ως εκ τούτου την Επιτροπή:

1. Πώς προτίθεται να ερευνήσει η Επιτροπή εάν ο νηογνώμονας Rina προέβη σε επαρκή έλεγχο του πλοίου Ievoli Sun;

2. Προτίθεται η Επιτροπή να εξετάσει τη δυνατότητα κίνησης διαδικασίας κατά του εν λόγω νηογνώμονα, με στόχο να του αφαιρέσει την άδεια σε περίπτωση που η έρευνα αποδείξει ότι το πλοίο Ievoli Sun, παρά τις προφανείς ελλείψεις του, είχε καταταχθεί ως αξιόπλοο;

Απάντηση της κας de Palacio εξ ονόματος της Επιτροπής

(1 Δεκεμβρίου 2000)

Είναι λυπηρό το γεγονός ότι ακόμα ένα δεξαμενόπλοιο ναυάγησε μέσα σε πολύ κακές καιρικές συνθήκες ανοικτά των γαλλικών ακτών. Υπάρχουν ωστόσο σημαντικές διαφορές μεταξύ των δύο ατυχημάτων: Το Erika έσπασε στα δύο λόγω κατασκευαστικών προβλημάτων, ενώ το Ievoli Sun φαίνεται να παρέμεινε άθικτο. Η Επιτροπή παρακολουθεί προσεκτικά τις έρευνες που εκτελούνται από το κράτος του οποίου φέρει τη σημαία, Ιταλία, και από τις γαλλικές αρχές σχετικά με τις πιθανές αιτίες του τελευταίου ατυχήματος. Επί του παρόντος δενπάρχει σχετικά κάποιο στοιχείο στη διάθεση της Επιτροπής που ναπονοεί ότι το δυστύχημα είναι άμεση συνέπεια παραλείψεων εκ μέρους της εταιρείας πιστοποίησης του πλοίου, νηογνώμων RINA.

Απαντώντας στο Αξιότιμο Μέλος, η Επιτροπή επιθυμεί να δώσει τα εξής στοιχεία:

1. Η Επιτροπή δεν αποτελεί κράτος νηολόγησης πλοίων και δεν έχει εξουσίες να αναλάβει έρευνες θαλασσίων ατυχημάτων, έρευνες οι οποίες πρέπει να αναλαμβάνονται μόνο από το κράτος νηολόγησης και το κράτος στο οποίο έλαβε χώρα το δυστύχημα. Ωστόσο, η Επιτροπή παρακολουθεί επισταμένως τους αναγνωρισμένους οργανισμούς βάσει της οδηγίας του Συμβουλίου 94/57/ΕΚ της 22 Νοεμβρίου 1994 σχετικά με κοινούς κανόνες και πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες των ναυτιλιακών αρχών(1), μία εκ των οποίων είναι η RINA. Πράγματι η Επιτροπή μόλις πρόσφατα έλαβε από τη RINA, όλες τις ενδεδειγμένες πληροφορίες σχετικά με το Ievoli Sun, και ευρίσκεται στο στάδιο της μελέτης τουλικού αυτού.

2. Ανπάρξουν ενδείξεις, από τις επίσημες έρευνες ή άλλως πως, ότι το ατύχημα οφείλονταν σε παραλείψεις εκ μέρους της RINA, η Επιτροπή θα διερευνήσει τη δυνατότητα προσφυγής στο άρθρο 9 της οδηγίας 94/57/ΕΚ, δηλ. στην απόσυρση της αδείας της εν λόγω εταιρείας.

Για τον λόγο αυτόν, ωστόσο, επισύρεται η προσοχή του Αξιοτίμου Μέλους στις προτεινόμενες τροπολογίες της προαναφερόμενης οδηγίας, που κατατέθηκαν μετά το ναυάγιο του Erika, για την ενίσχυση των ποιοτικών διατάξεων της οδηγίας και για την εισαγωγή περαιτέρω ποινών- προσωρινή ανάκληση της άδειας λειτουργίας- ποινών προοριζομένων για καταστάσεις όπως αυτές που περιγράφονται από το Αξιότιμο Μέλος.

Η Επιτροπή προσδοκά την ταχεία θέσπιση της τροποποιημένης οδηγίας.

(1) ΕΕ L 319 της 12.12.1994.